L 56/28
SL
Uradni list Evropske unije
23.2.2023
3.
PRIPRAVA SEZNAMA NESODELUJOČIH TRETJIH DRŽAV (21)
Glede na ugotovitve v zvezi s Kamerunom bi bilo treba to državo v skladu členom 33 uredbe o ribolovu IUU dodati na seznam nesodelujočih tretjih držav iz Izvedbenega sklepa 2014/170/EU.
Navedeni sklep bi bilo zato treba ustrezno spremeniti.
(22)
Z vključitvijo Kameruna na seznam nesodelujočih tretjih držav v boju proti ribolovu IUU se začnejo uporabljati ukrepi iz člena 38 uredbe o ribolovu IUU.
Člen 38(1) uredbe o ribolovu IUU določa prepoved uvoza ribiških proizvodov, ki so jih ujela ribiška plovila, ki plujejo pod zastavo nesodelujočih tretjih držav.
V primeru Kameruna bi morala prepoved uvoza veljati za vse staleže in vrste, opredeljene v členu 2, točka 8, uredbe o ribolovu IUU, saj neizvajanje ustreznih ukrepov sprejetih v zvezi z ribolovom IUU, zaradi katerega je bil Kamerun opredeljen kot nesodelujoča tretja država, ni omejeno na določen stalež ali vrsto.
(23)
Treba je opozoriti, da ribolov IUU med drugim izčrpava staleže rib, uničuje morske habitate, spodkopava ohranjanje in trajnostno rabo morskih virov, izkrivlja konkurenco, ogroža varnost preskrbe s hrano, postavlja ribiče, ki ravnajo skladno, v nepravičen slabši položaj in slabi obalne skupnosti.
Glede na obseg težav, povezanih z ribolovom IUU, se zdi potrebno, da Unija hitro izvede ukrepe v zvezi s Kamerunom kot nesodelujočo tretjo državo.
Zato bi moral ta sklep začeti veljati dan po objavi v Uradnem listu Evropske unije.
(24)
Če Kamerun dokaže, da so se razmere, zaradi katerih je bil uvrščen na seznam, popravile, Svet s kvalificirano večino in na predlog Komisije Kamerun črta s seznama nesodelujočih tretjih držav v skladu s členom 34(1) uredbe o ribolovu IUU.
Pri vsaki taki odločitvi o črtanju bi se moralo prav tako upoštevati, ali je Kamerun sprejel dejanske ukrepe, s katerimi se lahko doseže trajno izboljšanje razmer –
SPREJEL NASLEDNJI SKLEP:
Člen 1 Republiko Kamerun se doda v Prilogo k Izvedbenemu sklepu 2014/170/EU.
Člen 2 Ta sklep začne veljati dan po objavi v Uradnem listu Evropske unije.
V Bruslju, 20. februarja 2023
Za Svet predsednik J.
BORRELL FONTELLES